Viktorj Ambartsumjan
Store norske leksikon,Realfag,Astronomi,Astronomi,Personer innen astronomi
Viktorj Ambartsumjan var en armensk astronom, og grunnlegger og direktør for Bjurakan-observatoriet fra 1945. Han er mest kjent for sine teorier om dannelsen og utviklingen av stjerner. Han gjorde også viktig arbeid med radiogalakser, og gjorde også studier av novaer og planetariske tåker.
Ambartsumjan mottok en rekke utmerkelser og priser fra den sovjetiske regjeringen. Han var visepresident i Den internasjonale astronomiske union i 1948–1956 og president i 1961–1964.Ambartsumjan har utgitt en rekke avhandlinger og bøker, særlig innen teoretisk astrofysikk og kosmogoni. Noen av hans verker er Theoretical Astrophysics (1958), Problems of Modern Cosmogony (1969) og Philosophical Problems of the Study of the Universe (1973). Les mer i Store norske leksikon stjerne astronomi